Baiklah, saya akan sambungkan awak kepada Bahagian Pemindahan Hati .
Helo, doktor. Boleh awak ceritakan tentang pesakit itu?
Dia datang kerana rasa lesu dan demam kuning.
Kulitnya bertukar kuning. Dia terus ke hospital.
Awak rasa ia penyakit autoimun?
Ya, saya rasa begitu. Kini, keadaannya semakin teruk.
Ini mesyuarat tergempar kumpulan senarai transplan...
HOSPITAL UNIVERSITI NORTH SHORE
kerana keadaan wanita ini semakin teruk.
NAIB PENGERUSI, PEMBEDAHAN TRANSPLAN
Dia mengalami kegagalan hati akut, autoimun.
Adakah semua bersetuju untuk jadikan pesakit ini status satu?
Setuju.
Pesakit ini kini berstatus satu. Status tertinggi di negara ini.
Bermula sekarang, kami akan mula mencari hati.
Apabila seseorang itu tiba-tiba mengalami kerosakan hati,
tiada cara untuk mengawalnya.
Pesakit akan mula keliru.
Dia akan mula lupa namanya.
Dia guru darjah empat, dan dia ada dua anak kecil.
- Siapa nama anak awak? - Mia dan Taylor.
Berapa umur mereka?
Tujuh dan...
Okey. Tak mengapa.
Tak lama lagi, dia takkan dapat bercakap, kemudian perlu diintubasi.
Itulah yang akan berlaku apabila terjadinya kegagalan hati.
Semuanya pantas.
Jika tiada organ dalam tempoh 48 hingga 72 jam akan datang,
dia akan kembali kepada Tuhan.
- Kami akan carikan hati. - Terima kasih.
- Hati pertama ialah miliknya. - Jom cari organ.
EPISOD 03 - DI BAWAH TEKANAN
HOSPITAL LENOX HILL
NAIB PENGERUSI, NEUROSURGERI
Butangkan jaket dan betulkan kolar awak.
- Okey. - Terima kasih.
Awak dah okey. Mari pergi.
Cuaca baik hari ini.
Tren bawah tanah sesak, restoran sibuk.
Keadaan nampak baik.
Akhirnya.
- Itu pun dia. - Apa khabar?
- Sihat? - Terima kasih.
Sama-sama. Gembira dapat jumpa awak berdua.
Perjalanan ke sini okey?
Sangat menyenangkan. Mereka tak benarkan saya memandu.
Saya pandu laju sangat.
Kami bertuah dapat kembali. Saya bertuah.
- Saya nak tunjukkan beberapa gambar. - Okey.
Ini ialah gambar awak dari tepi.
Awak boleh lihat, ini pandangan sisi.
- Ini ketumbuhannya. - Wah!
- Boleh saya pegang? - Boleh.
Ketumbuhannya di sini.
Awak nampak bahagian tengah yang merah, nampak lembik, dan dah kena jangkitan ini?
Itulah masalahnya.
Kes ini dah jadi kes kecemasan.
Ketumbuhan itu membesar dengan cepat hinggakan ia mula nampak tersembul.
Jadi, saya minta dia datang dari Kentucky pada hujung minggu.
Dia ada kanser.
Perkara yang menarik dan sukar tentang kesnya
ialah ketumbuhan itu memetastasis ke paru-paru.
Ini kejadian luar biasa
kerana sangat jarang untuk ketumbuhan itu keluar dari otak.
- Kami akan ambil semua ini... - Baiklah.
...kemudian kami akan bedah dan keluarkan tumor otak ini.
Awak pasti nak tahu tentang paru-paru awak.
Kami akan uruskannya selepas kami buat imbasan PET.
- Ingat lagi benda itu? - Ya.
Saya yakin apabila bersama awak semua. Saya lega kami buat keputusan ini.
Kami menghargainya, dan kami anggap awak macam ahli keluarga.
Kami akan pastikan dia selamat.
Hebat sungguh. Seluruh keluarganya begitu optimistik.
Saya suruh datang, dan dia terus datang.
Dia memang berani. Saya harap umurnya panjang.
- Kamu nampak gementar. - Terima kasih sebab temankan saya.
Siapa lagi nak temankan kamu kalau bukan ayah?
- Apa rancangan awak hujung minggu ini? - Tidur.
Saya dah cakap.
- Saya nak ambil cuti kesihatan mental. - Sebab vaksin?
PARAMEDIK, EMT
- Ya, badan saya perlu pulih. - Peliklah awak.
Saya perlukan tidur. Saya tak cukup tidur.
Kalau saya, tak kira apa-apa pun,
saya akan pulang, mandi, pakai pijama, kemudian tidur.
Jika nak berbual, datang jumpa saya di katil.
Jika awak nak cari asalan untuk... Dengar sini...
- Boleh sesiapa ambil kes kecemasan... - Kecederaan kepala.
Beberapa blok dari sini, bukan?
Di sana.
Di mana budak itu? Biar betul?
- Dia menangis. - Alamak, ada seorang lagi budak.
Ada hematoma besar pada kepalanya.
Awak okey? Hati-hati.
- Pakai pelitup muka. - Baik.
Jangan bergerak. Saya nak kamu duduk. Pandang saya.
Duduk dan jangan bergerak, okey? Kamu takkan apa-apa.
Kamu bersekolah di mana?
Mereka ada simptom? Hubungi satu lagi ambulans.
- Kita perlu tiga ambulans? - Ya.
Meminta dua ambulans sokongan asas hayat ke lokasi. Ada dua lagi pesakit.
Mereka dah sampai, Kris.
Cuba bertenang, okey? Jangan risau.
- Boleh awak telefon ibu bapanya? - Jangan risau.
Vicky, saya nak tekanan darahnya.
- Okey. - Kita kena pergi.
Dia perlu ke pusat trauma sekarang. Kita kena bertolak segera.
Boleh kami pergi sekarang?
Picit tangan saya, sayang. Boleh tak?
Kamu okey? Di sini sakit tak? Di bawah sini sakit tak?
PUSAT PERUBATAN KANAK-KANAK COHEN NORTHWELL HEALTH
ASTAKA KELUARGA BLUMENFELD
Dah hampir 20 tahun, hidup saya bermula sebelum jam 5:30 pagi.
PENGARAH, PEMBEDAHAN PEDIATRIK
Waktu saya doktor pelatih, sebelum jam 4:00 pagi lagi.
Saya minum kopi Cuba saya
dan terus bekerja.
Siapa namanya?
- Awak dah pilih nama untuk dia? - Elliana.
Elliana? Okey.
Saya nak jumpa pasukan saya,
dan kami akan periksa maklumat perubatannya,
kemudian, kami akan ke dewan bedah.
Kita perlu buat keputusan akhir,
tapi saya rasa kita perlu lakukan torakotomi kanan, kemudian...
Kemungkinan besar kita akan guna tampalan bergantung pada saiz kecacatannya.
Kita takkan guna skop.
Kita akan buka terus bergantung pada saiz bayinya.
Okey.
Kami nak rawat hernia diafragma
pada bayi tak cukup bulan seberat 900 gram
yang berusia kurang seminggu.
Waktu masalah ini ditemui, kami tak pasti dia akan selamat atau tak.
Diafragma bayi ini didapati berlubang semasa ujian ultrabunyi dijalankan.
Saya nampak hatinya memasuki bahagian dada
dan ususnya berada di ruang kelabu ini.
Jantungnya tertolak habis dari dadanya ke bahagian tepi.
Jadi, tugas kami hari ini adalah menolak balik semua ini ke perutnya,
dan memberikan ruang kepada jantung serta paru-paru untuk berfungsi,
agar kami dapat lihat dia melangsungkan perkahwinan.
Cakap, "Jumpa lagi, mak dan ayah. Nanti saya datang balik."
Jumpa lagi nanti, okey?
- Medik 99. - Jenis trauma belum ditentukan.
Dijangka tiba lagi lapan minit.
Ada budak lelaki 11 tahun
dengan kecederaan kepala akibat nahas kereta.
Dia mempunyai hematoma lobus frontal yang besar.
Dia nampak tidak bermaya, tapi sedar dan tak celaru.
Biar saya tengok benjolnya.
Kamu kena buka mata kamu.
Dia tak peka.
Kami rasa dia perlukan rawatan segera.
Dia masih budak, dan kami nak buat dia rasa selamat kerana dia ketakutan.
Fikirannya sedang huru-hara.
Jadi, kami sentiasa cuba buat mereka tenang,
tapi tak kira betapa kita cuba terangkan situasinya,
mereka takkan boleh terima bunyi siren
serta kehadiran polis dan orang yang tak dikenali.
Saya cuba nak ke sana dengan selamat,
dan saya harap dia akan selamat.
Kamu kena berjaga kerana kamu mungkin mengalami konkusi.
Kamu kena buka mata.
Kamu takkan apa-apa.
HOSPITAL UNIVERSITI NORTH SHORE
Jennifer koma akibat kegagalan hati fulminan,
iaitu hatinya tiba-tiba berhenti berfungsi.
Dia berada di atas meja bedah sekarang.
Jika kami tak dapat jalankan transplan segera...
PEMBEDAHAN TRANSPLAN
...tekanan akan terkumpul di dalam kepalanya,
dan otaknya boleh tertonjol keluar daripada tengkoraknya,
dan dia takkan pulih.
Dia mungkin akan mengalami kerosakan otak kekal atau meninggal dunia.
Mujurlah, kami jumpa hati baru.
Masa semakin suntuk. Kami sememangnya perlu mengejar masa.
- Jaga diri. - Terima kasih.
Kami akan ke negeri lain untuk membawa balik organ.
Kisah penderma organ selalunya menyedihkan.
PEMBEDAHAN TRANSPLAN
Dalam kes ini, pendermanya mengalami mati otak.
Ahli keluarganya cukup tabah
dan cukup mengambil berat hinggakan sanggup mendermakan organ itu.
Keadaan wanita ini bertambah teruk dengan pantas.
Ya.
Peratusan penderma bawah umur 35 tahun
yang mati akibat dadah ialah 75 peratus. Ia melebihi kematian akibat trauma.
Orang terpaksa berkurung. Pengambilan dadah dan arak meningkat.
Jadi, kami cuba mencari hikmah daripada semua ini.
HOSPITAL LENOX HILL
PINTU MASUK AMBULANS
Otak kita terletak di dalam tengkorak yang keras.
Tengkorak ini macam kotak. Syaratnya mudah saja.
Tiga benda saja boleh ada di dalamnya.
Bendalir spina, otak dan darah.
Jika salah satunya bertambah, saiz kotaknya tetap sama.
Rawatan tumor otak perlu disegerakan,
kerana pesakitnya berdepan kematian dan mereka mengalami tekanan.
Kami perlu keluarkan tumornya
kerana otak pesakit mungkin mengalami tekanan,
dan amat penting untuk kami mulakan rawatan dengan segera.
Dr. Dennis.
Dr. Boockvar, gembira dapat jumpa awak.
- Sahabatku. - Awak nampak sihat.
- Malam awak okey? - Ya, saya dapat rehat.
- Saya tidur, bermeditasi. Saya rasa okey. - Apa awak buat untuk bermeditasi?
Saya buat Qigong apabila saya ada masa untuk lakukan pergerakannya.
Saya buat senaman pernafasan. Saya berdoa. Benda-benda macam itulah.
Kami akan lakukan latihan keprihatinan di dalam dewan bedah.
Kami lakukannya sebelum setiap kes. Jadi, awak pun boleh lakukannya sekali.
Saya menghargainya.
Seluruh dunia berdoa untuk awak hari ini, Marcos.
Ini untuk Marcos. Dia pasti menghargainya.
- Dia baik orangnya. - Sangat baik.
Dia tak pernah buat benda tak elok,
tapi dapat kanser paling teruk yang pernah wujud.
Memang teruk.
PUSAT PERUBATAN KANAK-KANAK COHEN
Saya tak faham sebabnya. Pistol sangat berbahaya.
IBU JOSH
Inilah akibat daripadanya.
Dia bersama kawan-kawannya.
Setahu saya, mereka ada majlis.
Saya masih tak tahu sama ada dia ditembak secara pandu lalu atau...
Itu saja saya tahu ketika ini.
Jika awak boleh bantu Josh, saya akan kenalkan ibunya sekali.
Baik.
Dia ditembak beberapa kali.
Pada awalnya, dia distabilkan dengan membiarkan abdomennya terbuka.
Mungkin ia dah boleh ditutup. Jika belum, awak boleh tengok.
- Jika awak perlukan saya, panggil saya. - Okey.
- Charlotte, sudah bolehkah? - Ya. Dia dah diberikan sedatif.
Okey. Biar saya cakap dengan maknya.
Hai, puan.
Kami nak lihat bahagian abdomen yang dah pun terbuka...
PEMBEDAHAN TRAUMA
...keluarkan pembalutnya, bilas darahnya, tengok perutnya,
hatinya, diafragmanya, dan pastikan pembedahan sebelum ini okey.
Jika ada pendarahan lagi, kami akan uruskannya,
kerana masih ada darah yang mengalir daripada bahagian perut.
Kami nak pastikan kami tak terlepas apa-apa.
Selepas itu, pakaikan semula pembalutnya.
Dia akan selamat. Kami dah rawat banyak kecederaan senjata api
di bandar ini.
Jadi, dia pasti akan selamat.
- Dia seorang pejuang. - Ya.
Kami akan jaga dia baik-baik.
Joshua ditembak beberapa kali.
Dia kini bergelut untuk terus hidup.
Biasanya, peluru tak kekal di dalam badan. Ia menembusi organ, kemudian keluar.
Itulah yang biasa kami lihat.
Bagaimana kita nak hidup dalam masyarakat
yang sentiasa ada risiko keganasan sebegini?
Ada luka tembakan di sini dan sini.
Di sinilah kecederaan kepada diafragma, limpa, hati dan perut berlaku.
Ada luka tembakan di tempat lain juga.
Lukanya mengalami jangkitan. Jangkitan yang teruk.
Waktu kami bawa budak itu ke jabatan kecemasan, ibunya menunggu dia.
Dia terus rasa lebih baik kerana itu.
Apabila saya kembali ke ambulans untuk panggilan seterusnya,
saya asyik terfikir, "Apa agaknya yang berlaku kepada pesakit itu?"
Saya tak tahu pengakhirannya. Adakah pesakit itu pulang ke rumah?
Kes yang melibatkan kanak-kanak sememangnya sukar.
Mereka terdedah kepada bahaya.
Hati saya sentiasa tersentuh.
Lagi-lagi sekarang.
- Awak nampak pucat. Awak okey? - Saya okey.
Beritahu saya kalau awak tak okey.
Saya okey. Awak macam nak pasang IV pada saya pula.
Memang pun. Saya nak hidratkan awak.
- Yakah? - Ya.
Pusat panggilan kepada pengangkutan udara.
Pasukan Transplan Hospital North Shore dah berangkat.
Masa penerbangan, 1 jam 11 minit. Harap maklum.
Ketika ini, kami cuba untuk menyusun jadualnya.
Kami tak nak buat apa-apa dengan penerima hati baru itu
hinggalah kami dah pastikan yang hati itu sesuai.
Hati boleh bertahan hingga 14 jam.
Lebih elok jika kurang 10 jam.
Hasilnya lebih baik jika ia dipindahkan dan aliran darahnya dipulihkan segera.
Kami akan ambil hatinya.
Ada orang lain akan ambil jantung, pankreas dan ginjalnya.
Ada tiga pasukan lain akan bekerjasama untuk mengeluarkan organ-organ itu.
Namun, kami akan buat kerja masing-masing. Jadi, kami takkan ganggu kerja yang lain.
Penerbangan ini selama sejam dua puluh minit,
tak termasuk perjalanan ke hospital, kemudian pulang ke hospital kami.
Semua ini ialah kekangan masa
yang kami perlu minimumkan seboleh mungkin, selagi mampu.
Pernah beberapa kali berlaku, apabila kami mendarat, tiada pengangkutan.
Itu sebabnya perlu ada koordinasi dengan penyelarasnya
untuk memastikan semuanya berjalan lancar.
- Kita tersalah lapangan terbang. - Apa?
Berapa lama perjalanan dari sini ke hospital?
- Saya tak tahu pula. - Kami akan tanya ambulans.
Hei, dewan bedah kami ditunda hingga jam 12:30 tengah hari.
Ada satu pasukan lewat sampai. Saya akan maklumkan perkembangannya.
PENYELARAS TRANSPLAN
Antara masalah apabila ada banyak pasukan ialah jadual akan terganggu.
Dalam kes kegagalan ginjal, ada dialisis.
Namun, tak wujud dialisis untuk hati,
dan tiada pengganti hati selain daripada pemindahan hati.
Cik Perez mengalami koma hepatik,
dan manusia tak boleh lama dalam koma hepatik.
Saya dah buat insisi.
Tolong sedut di sini.
Ada pendarahan.
Banyak pendarahannya.
Otaknya boleh mengalami hernia.
Ada tak tampalan yang lebih kecil?
Nak guna yang tebalnya satu milimeter?
- Untuk bayi pramatang seberat 1.8 kg. - Ya.
Lubang yang kami nak betulkan agak besar bagi saiz bayinya,
tapi sebenarnya, lubangnya kecil saja.
Perlu ada kerjasama antara pakar bius dan pakar bedah
kerana kami akan memberikan tekanan kepada jantung, paru-paru dan hati.
Semua itu boleh menjejaskan sistem peredaran
dan membahayakan nyawa bayi ini.
Saya nak buat sesuatu dengan lengan kecilnya.
Kita akan belah bahagian dadanya agar kita dapat mengilas hatinya
yang berada di atas sini, turun ke perutnya.
Hatinya tiada di sini sekarang.
Inilah antara masalah pembedahan sebegini.
Kami tak boleh nak jalankan imbasan MRI atau CT seperti pada orang dewasa.
Jadi, saya tak tahu sepenuhnya keadaan di dalamnya.
Kita nak belah dadanya. Itu yang kita dah buat.
Sekarang, kita akan buka ruang, dan ini sesuatu yang luar biasa.
Apabila kita buka dada kita nampak ususnya.
Saya tak nak ia kelihatan kerana saya takut ia tercedera.
Jadi, saya akan cuba untuk menolaknya masuk sedikit
tanpa memberikan tekanan kepada jantung di dalam.
Saya akan tolak isi kandungannya ke dalam perut.
Okey, itu jantungnya.
Boleh beri saya kittner kedua macam ini?
Peparu dan jantung sedang terima tekanan. Cakap jika kami perlu berhenti.
Mari kita buka apa yang boleh. Di belakang sini sikit.
Kita cuba guna hatinya sebagai penyekat untuk ususnya.
Asalkan anak ini mampu bertahan dengan kilasan tersebut.
Ada tak sesuatu yang lebih panjang?
Kami diberikan penghormatan untuk membantu orang yang sangat memerlukan.
Saya perlukan yang lebih halus.
Apabila saya merawat kanak-kanak, penghormatannya terasa lebih hebat
kerana apabila seseorang mempertanggungjawabkan anaknya,
tanggungjawab yang dipikul untuk membawa perubahan
sangat menarik perhatian saya.
Saya bukan saja menyelamatkan nyawa seseorang.
Saya menyelamatkan seumur hidup mereka.
Saya ingat semuanya di bahagian atas kanan.
Kebimbangan utama kami adalah masih ada darah yang keluar
daripada penutup sementara yang menutupi abdomennya.
Keadaannya masih serius.
Okey. Baiklah. Hati-hati.
Okey, ini dia.
- Cecincinnya nampak teruk. - Sangat teruk.
Aduhai. Ia seperti diratakan. Kecederaan hatinya sangat teruk.
Saya tak nampak pendarahan aktif.
Jangan cakap awal sangat. Angkat.
Ada satu di sini.
Kita perlu keluarkan semua pek ini. Itu yang menghentikan pendarahannya.
Kita jangan buat kesimpulan dulu.
Ada pendarahan di situ. Nampak? Pendarahan baru.
Jangan usik yang itu.
Sedut di bawah sana. Di situ.
- Itu lubangkah? - Ya, lubang lain.
Ada banyak darah di dalam perutnya.
Kami akan tinggalkan peknya kerana ia mengawal pendarahan hatinya.
Kami dah bersihkan dan stabilkan. Kami akan bedah semula lagi beberapa hari.
Harapnya ketika itu, tiada lagi pendarahan dan kami boleh tutup abdomen.
Seperti awak boleh lihat, ia sangat padat.
Kami perlu tutup abdomennya untuk lihat jika ada darah terkumpul.
Harapnya, badannya akan pulih agar kami dapat tutup abdomennya.
Itu yang kami harapkan.
HOSPITAL LENOX HILL
Baik, tengkoraknya dah dibuka.
- Aduhai. - Ia macam dah menipis.
- Rupanya dah macam kranioplasti. - Ya, macam...
Aduhai, Marcos.
Ya.
Hantar dura ini untuk dikultur.
Tumor kecil ini...
Kes ini semakin lama semakin pelik.
Semuanya nampak tak normal. Ini tumor.
Turunkan meja bedahnya. Kita nak gunakan mikroskop.
Ini sebenarnya lebih menyedihkan daripada sebelum ini.
Saya rasa berdasarkan apa yang saya lihat
pada paru-paru dan kulit kepalanya, serta betapa cepat tumornya membesar,
entah bagaimana dia boleh hidup selama enam hingga 12 bulan.
Saya tak sangka keadaan di dalam kraniumnya begitu teruk.
Brian, kita dah rangka rancangan kita. Mari kita mulakan.
Baiklah.
HOSPITAL UNIVERSITI NORTH SHORE
- Dr. Teperman. - Ya?
Organ dah dikeluarkan jam 15:09 tadi.
- Okey. Terima kasih. - Sedut di sini.
Mereka telefon saya lagi.
Okey, baiklah.
Dr. Grodstein.
- Ya. - Saya baru bercakap dengan Dr. Winnick.
Dia akan berangkat kira-kira lima minit lagi.
Memang rasa sangat tertekan semasa menunggu hati itu tiba.
Kami perlu memastikan dewan bedah tersedia
kerana hati tak boleh berada lama di luar badan.
Kami berdoa agar otaknya tak bergerak,
dan agar kami dapat pindahkan hati tersebut dengan cepat agar ia boleh
meredakan tekanan di dalam kepalanya supaya dia boleh sedar semula.
Kenapa Dr. Winnick lambat sangat? Dia tak tahukah kita sedang membedah?
Kita perlu segera bawa balik hati ini agar mereka boleh pindahkannya.
Mereka dah mulakan pembedahan, dan apabila kita sampai,
kita akan bersihkannya dan ia boleh dipindahkan terus.
- Mereka dah berangkat? - Belum.
Tiada sebab untuk kita keluarkan hati lama hinggalah hati baru sampai.
- Di mana Winnick? - Entahlah.
Tengok ini.
- Dia akan tunjukkan lokasi pesawatnya. - Ini aplikasinya.
"Dijadualkan". Mereka belum berangkat.
Anginnya selaju 10 km sejam di New York.
Tak, saya faham. Mereka lewat, dan kita pula terawal.
Biasanya, apabila saya pergi, mereka dah pindahkannya.
Masalahnya, hatinya tiada.
Saya pergi dulu.
Kadangkala, pesakitnya tak sedar terus.
Kita buat semuanya. Kita hantar pasukan, jalankan pembedahan,
tapi pesakit tak sedar. Itu yang boleh jadi.
Hei.
Tiada apa-apa. Ya, tapi mereka belum mendarat.
Ya, kami dah sedia nak keluarkan hatinya, tapi awak nak pesan makanan Itali tak?
PUSAT PERUBATAN KANAK-KANAK COHEN
Saya rasa ia nampak elok. Tutupannya pun sama.
Posisi ini pula?
Kembali ke NICU. Sudah diintubasi untuk ke NICU.
Terima kasih, semua. Saya tahu banyak kerjanya.
Ambil masa 10 tahun untuk dilatih sebagai pakar bedah pediatrik.
Sembilan hingga sepuluh tahun, dengan penyelidikan dan latihan klinikal.
Ada lebih ramai pemain NFL daripada pakar bedah pediatrik.
Awak ada soalan lain? Maaf, saya harap awak boleh faham.
Saya tak pasti awak faham loghat Cuba saya atau tak.
Saya takut loghat saya sukar difahami.
Kita dah capai kejayaan. Kita cuma perlu teruskan.
Ya, ia macam maraton.
Ia bukan larian jarak dekat. Ia macam maraton.
Kita perlu bersiap sedia untuk perjalanan yang bersimpang-siur.
Ada kemungkinan kita akan berdepan detik baik dan detik buruk.
- Okey? - Terima kasih.
PUSAT PERUBATAN KANAK-KANAK COHEN
HOSPITAL LENOX HILL
- Semuanya berjalan lancar. - Bagus.
- Boleh kita ke sana? - Ya.
Kami buka tengkoraknya. Ia nampak sangat teruk.
Jadi, kami telah membesarkan bukaan tulangnya. Ia dah ditutup semula.
Awak takkan perasan pun nanti.
Mujurlah kami buat bukaan besar kerana ada tumor di bawahnya.
Tumor itu membesar ke dua-dua arah,
iaitu ke arah kulit kepala dan ke dalam otak.
Jadi, saya dah keluarkan semuanya.
Jika ada banyak lagi penyakit lain,
itu akan menjejaskan peluangnya untuk selamat.
Namun begitu, kami berjaya melengahkan masa dengan pembedahan ini,
dan harapnya, dengan maklumat daripada bahagian patologi dan genetik,
kami dapat rangka rawatan yang berkesan.
- Dia nak sangat terus hidup. - Saya tahu.
Ini satu langkah yang baik ke arah itu.
Kes ini teruk.
Saya menghargainya.
Namun, keajaiban boleh berlaku.
Kami dah lihat
banyak perkara tak disangka, dan saya harap kes ini salah satunya.
Bergembiralah dengan usaha doktor itu.
Ada pengambilan transplan di Lapangan Terbang Republic,
menuju ke Hospital Universiti North Shore.
Baiklah, kami maklum.
HATI - KENDALIKAN DENGAN BERHATI-HATI
Terima kasih.
Aaron dah sampai?
Kami dah nak keluar lif.
- Biar saya tengok. Angkat tonsilnya. - Tak boleh. Ia tak bergerak.
- Terima kasih. Jumpa di dalam. - Awak ikut belakang?
Ya, saya nak tukar pakaian.
Tengoklah itu.
- Ada tak yang lebih halus? - Jangan jatuhkannya.
- Macam itulah. - Terima kasih.
Hatinya besar, Aaron.
Hatinya cantik. Saiznya besar, tapi boleh saja.
Ia bakal menyelamatkan nyawa.
Mari kita pastikan tiada lubang yang kita tak perasan.
- Lew, awak dah sedia? - Dah.
Baiklah, mari kita keluarkannya perlahan-lahan.
Okey, tolak.
Okey. Keluarkan hatinya.
Keras macam batu.
Dia menghidap hepatitis autoimun,
dan ia mungkin telah diburukkan lagi dengan ubat.
Ini hati yang dah mati.
Saya dah dapat. Tumpang lalu.
Saya nak ke sana. Sediakan tuala biru di sana.
Sudah.
Tolong sambungkan hati ini.
Saya nak letakkannya di belakang sudut sana.
Hati ini besar.
Okey, cukuplah jahitannya itu.
- Kita nak pastikan jahitannya cukup. - Nak jahit banyak-banyak?
Tolong berikan pengairan.
Okey. Berhenti. Keluarkannya.
Itu... Okey, kita akan keluar daripada pintasan.
Okey, semuanya nampak elok.
Hati baru sudah di dalam rongga. Hati lama dah dikeluarkan.
Ia cuma perlu jalankan tugasnya dan teruskan hidup.
Kita akan tahu terus. Persoalannya, adakah dia akan sedar?
Okey, mari kita cari keluarganya.
- Hei, semuanya berjalan lancar. - Okey.
Memang ada kerosakan teruk pada hati dan perutnya.
Kita perlu tunggu badannya pulih. Kami akan pantau hari demi hari.
Kami akan nilai balik untuk keluarkan pembalut, cuci, dan tutup abdomennya.
- Ini berita yang sangat baik. - Ya.
Kami tahu ada cebisan peluru pada lengannya, dan berdekatan jantungnya.
Kita perlu masa untuk mengetahui
masalah jangka panjang yang mungkin dialami.
Dia sedang berjuang habis-habisan, dan kami sentiasa ada di sisi awak.
Kami cuci lukanya.
Membantu merawat kanak-kanak sebegini memang mendatangkan kepuasan,
tapi penat rasanya melihat kanak-kanak tak berdosa cedera ditembak.
Kami tak sentiasa punya peluang untuk menyelamatkan nyawa,
atau melihat seseorang selamat selepas ditembak banyak kali begini.
Jadi, perkara yang kami lihat hari ini amat memberikan semangat.
Kami bukan saja berjuang bersama si anak, malah bersama ibu bapanya juga.
Disebabkan kebimbangan yang dilalui oleh ibu bapa
apabila anak mereka berdepan krisis kesihatan,
tekanan yang dialami sangat tinggi.
Mak sayang kamu.
Mak ada di sisi kamu.
Mak takkan ke mana-mana. Mak takkan tinggalkan kamu.
Mak akan sentiasa bersama kamu.
Hai, si cantik. Apa khabar? Biar pak cik cuba pegang kamu tanpa
menanggalkan semuanya.
Nampak elok.
Okey, tuan puteri.
Selepas membesarkan tiga anak, saya masih ingat cara nak lakukannya.
Waktu dia lahir, kami tak pasti sama ada dia boleh hidup.
Kini, dia boleh bernafas sendiri. X-raynya pun nampak elok.
Jantungnya dah kembali ke tempat asal.
Melihat perubahan tersebut serta kelegaan ibunya,
itulah yang memberi kami semangat untuk meneruskan kerja-kerja ini.
Kami perlukan kegembiraan sebegini, kerana kesedihannya juga teruk.
Saya rasa penat.
- Ini memang luar biasa. - Tengoklah betapa hebatnya rupa saya.
Dr. Teperman, awak dah selamatkan nyawa saya.
Saya berterima kasih sangat kepada keluarga penderma
kerana dia beri saya peluang kedua untuk hidup.
Saya tahu, pasti sukar untuk mereka buat keputusan itu.
Awak sakit. Kami takkan biarkan saja awak.
Apa khabar?
- Khabar baik. Awak? - Khabar baik. Kami baru selesai.
Ya, syukurlah.
Baguslah. Bagaimana keadaannya?
Semuanya berjalan lancar.
Kita jumpa kejap lagi.
- Bagaimana anak kita? - Dia banyak bergerak. Dia lapar.
Dia lapar.
- Hati-hati, ya. - Okey. Saya sayang awak.
Pada penghujung hari, saya sentiasa fikir tentang pesakit saya.
Kadangkala, saya menilai situasi dalam kepala saya, dan terfikir,
"Bagaimana aku boleh bawa perubahan pada masa akan datang?"
Ia membantu saya menenangkan fikiran.
Apabila saya pulang, saya tak bawa perasaan itu ke rumah.
Sebab, itu masa untuk keluarga saya.
Hai, ayah. Apa khabar?
Anak ayah sihat?
Medik 88. Ada panggilan daripada wanita hamil.
Dia mengadu mengalami pendarahan faraj. Dia tak boleh berbahasa Inggeris.
Ahli keluarga melaporkan dia masih sedar ketika panggilan dibuat.
Dia menuju ke Jabatan Kecemasan Lenox Hill.
Ini kes kod 3.
KANSER MARCOS TERUS MEREBAK DENGAN PANTAS.
BELIAU MENINGGAL DUNIA BEBERAPA MINGGU SELEPAS PEMBEDAHAN
DI SISI AHLI KELUARGA TERSAYANG.
Terjemahan sari kata oleh Syahmi Sapperi